Pročko, Jozef, poslanec NR SR (2023-11-21):
Ďakujem veľmi pekne. Milí kolegovia, hneď v úvode sa chcem ospravedlniť jednému človeku, a to je Dušan Tittel, spomínal som, že sme robili s Erikom Tomášom dlhé roky charitatívne akcie a na tých akciách sa podieľal aj Dušan, prepáč, ospravedlňujem sa a musím pochváliť Dušana Tittela, ktorý tu, pozrite, sedí, ty si taký Šefčík Smerohlasu. Šefčík tu sedával vždycky až do konca, náš poslanec, takže super, veľmi som rád, takže Dušan, ešte raz prepáč. Naozaj Dušan bol človek, teda verím, že aj je, ktorý pomáhal ľuďom a veľmi veľa peňazí sme dali za tie charitatívne akcie tým, čo to potrebovali. No a veľa peňazí potrebujú dôchodcovia. Ja len chcem naozaj povedať, že, Erik, vieš, ty si vystúpil tuná až v záverečnom slove. Nemohli sme na teba reagovať, hovoril si aj ku mne, že som napadol chudáka pána Richtera. Ja som nenapadol, ja len hovorím to, čo bolo, ja som si nič nevymyslel. Ja som nič, povedal som, kto je predseda výboru pre sociálne veci. Je to človek, ktorý pri havárii, našli mu také veci, ktoré by minister nemal mať pri sebe a on to mal a takýto človek je predseda sociálneho výboru. Tak prepáčte, dovoľte mi pripomenúť to. Ale keď už tomuto hovoríme, že som napadol niekoho, tak, Erik, tam ten pred tebou sedí, ja neviem, jak sa volá, poslanec, tak keď som tam bol, tam hore... A môžte mi zastaviť čas? Nie je tu predseda. Môžte mi zastaviť čas, prosím vás? Ďakujem. Áno, dám o tom hlasovať, kto je za to, aby sme našli Žigu? (Smiech v sále.) Ale môže sa stať, že išiel nejaké oné, kšefty s drevom robiť, takže to nechajme, to je, to je dosť dôležité. Ja neviem, ale toto sa ešte nestalo. Toto sa nám, toto sa ešte nikdy nestalo. Toto, že zmizol predseda. A nepadol pod stôl tam? (Hlasy v sále. Potlesk.) Prepáčte, ospravedlňujem sa, pán Žiga, ale rokovací poriadok hovorí, že máte dať niekomu vedenie, ale to nevadí. Ak ste boli cikať, tak v poriadku. Môžem? Tak ideme. Je v poriadku, ďakujem. Nič sa mu nestalo. To som rád. Takže, Erik, vieš, spomínal si tuná veci, no že som napadol, ja som len pripomínal tú minulosť, lebo naozaj vy chcete, aby sa zabudlo, aby sa zabudlo na to, čo tu predvádzal Fico v tých, v tých svojich vystúpeniach na poľovníckej chate. Vy chcete, aby sa zabudlo na to video, ktoré natočil Kočner o tom, kde Počiatek s Trnkom rozprávali, že Fico ukradol dve miliardy. Dve miliardy že ukradli. Slota s Ficom. Na toto chcú zabudnúť. A ja chcem povedať, že mne nevadí, že tu rokujeme. Naozaj, ja som si tých tri a pol roka odsedel, pán Spišiak tu sedí, výborne, dievčatá, len vy dievčatá ste rozprávali, pamätáte sa? Niektorá z vás, že vám veľmi vadí, že tu, že počas toho, ako sme boli v tom, v tej rozprave, tu nie sú, nie sú kolegovia, no taktiež vaši kolegovia, pozrite, ste tu vo veľmi malom množstve a to trošičku takú výčitku berte odo mňa, keď vy rozprávate, že tu nie sú, tak tiež by tí vaši kolegovia tu mohli byť, ale neberte to v zlom, lebo vy ste, vy piati, pardon, ste tu. Ale pozrite sa tuná doľava. Pozrite sa. Oni si odhlasovali, že budeme rokovať. Čo myslíte, kde sú? Čo myslíte, kde sú? Pracujú v kanceláriách? Píšu nejaké zákony? No ťahali domov. A toto tu bolo, tri a pol roka to tu bolo. Tri a pol roka sme tu mali. Nikto, takto odišli preč. Odišli preč. Veď ako keď si, keď tá nová politická kultúra, čo tu Pellegrini splietal, tak nech sa páči, veď rokujme. Nech sa páči, rozprávajme o tom. A ja si tiež myslím, že, Erik Tomáš, ty by si mal vystúpiť v rozprave a dať nám šancu, aby sme mohli na teba reagovať. Hovoril si teda o tom, že si, hovoril si Galkovi, že si mu povedal, že ho budeš trestnoprávne riešiť, keď bude posielať pred tvoj dom ľudí. No, Erik, ja si pamätám, ako si ty uverejnil na svojej stránke aj moje meno. A aj vďaka tomu moja rodina bola napádaná! Erik, moja rodina, vďaka tomu, že ste to robili, Erik! Ukážem ti potom, keď sa stretneme, čo robia mojej rodine vďaka tomu, čo ste robili vy! Čo má moja rodina spoločné, Erik, s vašimi, s vašimi svinstvami, Erik?! A to robia našim rodinám! Kto odniesol Matovičovým deťom pred dom rakvu, Erik?! Na základe čoho?! Tak Erik, prosím ťa, keď ty si veľmi citlivý na svoju rodinu, tak sa skorej pozri na iných, čo majú kvôli tomu, že išli do verejného života, čo majú oni a čo majú ich rodiny! Ospravedlňujem sa, som emotívny, ale moja dcéra si prečíta také veci na svoju adresu, Erik, tak keď sa svojej rodiny zastávaš, tak sa správaj korektne, aby nemohli byť naše rodiny napádané! Keď to chceš, Erik, keď to tak chceš! Čo si urobil? Uverejnil si, Erik, uverejnil si na svojej stránke, že toto sú tí, ktorí hlasovali proti zmluve. Choďte tam k nim, Erik, nerobil si to?! Nie. Vôbec nie. Ale poďme k veci. Takže, Erik, prosím ťa, keď chceš byť spravodlivý, tak buď a vystúp tu. Ten tvoj, ten tvoj poslanec, keď som tu ja, povedal o polnoci, že som napadol tohoto pána, ktorému som len, pôvodne vášho, ale toho predchádzajúceho, viete, to je ten, čo mal v tých kapsách tú, nemôžem to povedať, viagru a tieto love a také veci, čo ako minister, teda neviem, odkiaľ to bral a čo tam robil. Kamoš Čistého dňa, to bol on. Tak keď som to povedal, tak tam vzadu ten poslanec predtým mi povedal, čo je, ty blázon, choď si zabehať s holou riťou. Tak keď máte kultúru, tak odsúď aj toho pána, čo to tam rozprával, Erik. Ja som pred 25 rokmi v televízii, v ktorej si aj ty začínal, prebehol cez, v relácii som prebehol cez námestie naozaj. A teraz čo robíte? Teraz to vyťahujete vkuse, stále 25 rokov. Videl si ma teraz niekedy, Erik, počas toho, že som tu v parlamente, povedať niekomu špatné slovo? Vieš, čo hovorím? Že Fico je zlodej. Vieš, prečo to hovorím? Pretože naozaj ten Počiatek povedal, že ukradli dve miliardy. Ale nikdy som ti, Erik, nenadával. Nikdy v živote. Nikdy. Tak príď a vystúp, aby som mohol na teba reagovať. Viete, Pellegrini tu tiež rozprával o kultúre, o tom, ako, ako to zmení. Všimnite si, ako prerušil Šipoša aj Matoviča s procedurálnym. Ale keď vystúpila Cigániková, tak keď už chce byť spravodlivý a je ten predseda spravodlivý, prečo jej nepovedal, že, pani poslankyňa, to nie je procedurálny ná... procedurál a nevypol ju? Čo povedal? Cha-cha, súhlasím s vami. Toto je tá politická kultúra, ktorú zaviedol? Všimnite si ho, čo stále robí Pellegrini, keď rozprávame. Vkuse sa baví. Nepočúva. Tak ako má reagovať na to, čo, čo my robíme, rozprávame vo faktických, keď on vôbec nepočúva? On sa tam baví, oni sa tam bavia, no a Danko, ten je úžasný. Ten sa chytá za hlavu, ten sa tam škriabe a potom povie no dobre, teraz ďalší vystúpi (povedané hlbokým ťahavým hlasom). Toto je tá politická kultúra? Danka to tu vôbec nebaví. Vôbec ho tu nebavia. Samozrejme, prečo by ho to bavilo, keď mu... (Prerušenie vystúpenia predsedajúcim.)